Sigma annab teada, et on peagi turule toomas uut valgusjõulist standardsuumi 17-50mm F2.8 EX DC HSM Sony ja Pentax`i kaameraile. Värinastabilisaatoriga versioonid sellest objektiivist olid Sigmal senigi olemas kõigi nelja suurema peegelkaamerameistri aparaatide jaoks. Uue suumi olulisemaks erinevuseks vanaga võrreldes ongi selle värinastabilisaatori puudumine. Pentax`i ja Sony kaamerad ju seda ei vaja, sest nendel stabiliseerib värinaid sensor.
17-50mm f/2.8 standardsuumi sees on kaks FLD elementi. Sigma sõnul toimib see tandem värvusmoonutuste vastu sama tõhusalt nagu üks kallis fluoriidelement. Konstruktsioonis on lisaks veel kaks valatud ja üks asfääriline lääts geomeetriliste moonutuste vastu võitlemiseks. Objektiivi hinna osas veel täpsemat infot ei ole – Dpreview kirjutab, et soovituslik jaehind Jaapanis on sama mis värinastabilisaatoriga versioonidel. Kõigi ootuste kohaselt see hind aga müügile jõudes väheneb.